als_Latn dik_Latn sag_Latn
Grupi Lizard Squad ka tërhequr shumë vëmendje këto kohët e fundit, me sulmet e kryera ndaj rrjetit të Playstation-it, shërbimit Xbox Live, si dhe ndihmuan piratët kibernetikë Guardians of Peace të sulmonin Sony-n. Pas gjithë këtyre sulmeve të kryera pa asnjë shkak, grupi do që të fitojë nga fama e tij duke shitur Mjetin e Sulmit DDoS.
Për 6 dollarë në muaj, blerësit do të kenë mundësi të përfitojnë shërbimet e Lizard Squad për të sulmuar një uebsajt. Për shembull, vetëm me 6 dollarë ju mund të bllokoni një uebsajt për 100 sekonda. Nëse doni më gjatë, atëherë mund të paguani 130 dollarë për të bllokuar një uebsajt për 8 orë. Për të përfituar këtë shërbim, aktualisht mund të paguhet vetëm nëpërmjet bitcoin-it, por grupi ka premtuar se do të mundësojë së shpejti pagesat nëpërmjet Paypal-it.
Grupi i Lizard Squad do që të demonstrojë fuqinë e tij duke ofruar një shërbim të tillë. Nga ana tjetër, ky shërbim mund të shkaktojë probleme nëse autoritetet zbulojnë këta mercenarë në internet. Deri tani vetëm një anëtar i grupit Lizard Squad është arrestuar, dhe kjo sepse një tjetër “hajdut” në internet ua dha informacionet e tyre autoriteteve përkatëse. 22-vjeçari Vinnie Omari, i cili pretendohet të jetë pjesë e grupit Lizard Squad, u arrestua nga autoritet me akuzën e mashtrimit.
(Herë të lexuara: 116)
als_Latn als_Latn als_Latn als_Latn